সায়েব ইবনে উসমান

সায়িব ইবনে উসমান ইবনে মাযউনṬabaqāt Ibn Saʿd: 3/1/292, Nisab Quraysh: 393, Ṭabaqāt Khalīfa: 25, al-Jarḥ wa al-Taʿdīl: 4/241-242, Mashāhīr ʿUlamāʾ al-Amṣār: entry 188, al-Istiʿāb: 4/114, Usd al-Ghābah: 2/318, Tārīkh al-Islām: 1/368, al-ʿIqd al-Thamīn: 4/505-506, al-Iṣābah: 4/114. ( ; মৃ. ১২ হি./ ৬৩২ খ্রিস্টাব্দ) ছিলেন একজন সাহাবি, যিনি প্রসিদ্ধ সাহাবি উসমান ইবনে মাযউন ও খাওলা বিনতে হাকিম দম্পতির পুত্র ছিলেন। তিনি বদর, উহুদ, খন্দক ও ইয়ামামার যুদ্ধে অংশগ্রহণ করেন। সায়েব একজন দক্ষ তীরন্দাজ হিসেবে প্রসিদ্ধ ছিলেন। ৬৩২ সালে ইয়ামামার যুদ্ধে তিনি শহিদ হিসেবে মৃত্যুবরণ করেন।Al-Aʿlām lil-Zarkalī 3/68

 জীবনী 
সায়িব ইবনে উসমান ইসলামের প্রাথমিক যুগের একজন নির্যাতনভোগী মুসলমান ছিলেন। তিনি মক্কা নগরীর প্রসিদ্ধ পরিবার বনু মাজʿউনের অন্তর্ভুক্ত ছিলেন। এই পরিবারের সদস্যরা নবি মুহাম্মাদের দাওয়াতের সূচনালগ্নেই ইসলাম গ্রহণ করেন এবং মক্কার কুরাইশদের জুলুম ও নির্যাতনের শিকার হন। সায়িবের পিতা উসমান ইবনে মাজউন ও মাতা খাওলা বিনতে হাকিম উভয়ই প্রসিদ্ধ সাহাবি ছিলেন। নবুয়তের পঞ্চম বছরে কুরাইশদের অত্যাচারের প্রেক্ষিতে নবি মুহাম্মাদের নির্দেশে সর্বপ্রথম মুসলমানদের একটি কাফেলা আবিসিনিয়ায় হিজরত করেন এবং তাদের মধ্যে সায়িব ও তাঁর পরিবারের সদস্যরাও ছিলেন। সেখানে কিছু দিন অবস্থানের পর তাঁর পিতা উসমান শুনতে পান, মক্কার প্রভাবশালী সকল গোত্র ইসলাম গ্রহণ করেছে। তাই বর্তমান মক্কায় মুসলমানদের উপর কোনো নির্যাতন করা হয় না। এই সংবাদ শুনে উসমান স্বপরিবার মক্কার উদ্দেশ্যে রওনা হন। কিন্তু মক্কার কাছাকাছি এসে শুনতে পান যে, খবরটি সম্পূর্ণ মিথ্যা ছিল এবং মক্কায় এখনো মুসলিমরা চরম বিপাকে দিন কাটাচ্ছে। তখন আবিসিনিয়ায় ফেরত না গিয়ে তিনি মক্কায় নিজের পরিচিত ব্যক্তিদের সহযোগিতায় নগরীতে প্রবেশ করার ইচ্ছা করলেন। তিনি মক্কার প্রসিদ্ধ ব্যক্তি ওয়ালিদ ইবনে মুগিরার নিরাপত্তায় মক্কায় প্রবেশ করেন, যার ফলে তিনি কুরাইশদের অত্যাচার থেকে রেহাই পান। উসমান ও তাঁর পরিবারের সদস্যরা নিরাপত্তা পেলেও মক্কার অন্যান্য মুসলিমরা করুণ নির্যাতনের মধ্য দিয়ে দিন অতিবাহিত করছিল। তাই তিনি এভাবে নিরাপদে থাকা পছন্দ করলেন না এবং ওয়ালিদ ইবনে মুগিরার নিরাপত্তা থেকে বের হয়ে যান।

পরবর্তীতে নবি মুহাম্মাদ মদিনায় হিজরত করলে সায়িব ও তাঁর পরিবার মদিনায় নবির সাথে যোগ দেন। নবি মুহাম্মদ সায়িব ও আনসারি সাহাবি হারিসা ইবনে সুরাকার মধ্যে ভ্রাতৃত্বের সম্পর্ক স্থাপন করেন। সায়িব নবি ও সাহাবিদের সঙ্গে বদর, উহুদ ও খন্দকের যুদ্ধসহ অন্য সব অভিযানেই অংশগ্রহণ করেছিলেন। এসব যুদ্ধে তিনি তীরন্দাজ দলের অন্তর্ভুক্ত ছিলেন। এছাড়াও বুওয়াত অভিযানের সময় নবি মুহাম্মদ তাঁকে মদিনার দায়িত্বে নিযুক্ত করেন।Aḥmad 1/260, 1/264, 1/272, al-Bukhārī 2809, Book of Maghāzī 3982, 6560, 6567

৬৩২ সালে নবি মুহাম্মাদের ওফাতের পর তিনি রিদ্দার যুদ্ধে অংশ নেন, যা মূলত বিদ্রোহী আরব গোত্রগুলোর বিরুদ্ধে পরিচালিত হয়েছিল। এরপর ১২ হিজরিতে ইয়ামামার যুদ্ধে তিনি অংশগ্রহণ করেন এবং যুদ্ধ চলাকালে একটি তীরের আঘাতে গুরুতরভাবে আহত হন।

 মৃত্যু 
ইয়ামামার যুদ্ধে বিদ্ধ হওয়া তীরের আঘাতে তিনি গুরুতর আহত হন। এই আঘাতের পর অল্প সময়ের মধ্যেই তিনি মৃত্যুবরণ করেন। মৃত্যুকালে তার বয়স আনুমানিক ত্রিশ বছরের মতো ছিল।Al-Thiqat li-Ibn Hibban 3/172 

 আরো দেখুন 

 উসমান ইবনে মাজউন
 খাওলা বিনতে হাকিম

 তথ্যসূত্র 
বিষয়শ্রেণী:সাহাবা
বিষয়শ্রেণী:৬৩২-এ মৃত্যু